Wikidata Bridge/hu

A Wikidata-híd (korábban „kliensszerkesztés”) projekt célja, hogy lehetővé tegye a Wikidata adatainak szerkesztését közvetlenül a Wikipédiáról. Ez egy infoboxhoz kapcsolt felülettel fog megvalósulni, amit a szerkesztők közvetlenül a helyi wikikről elérhetnek. A fejlesztés több lépésben fog zajlani; együtt fogunk dolgozni a közösségekkel, hogy megérthessük az igényeiket, és olyan eszközt készíthessünk, ami optimálisabban kapcsolja össze az adatokat és a közösségeket.


 * További információkért lásd a Fejlesztés lapot.

Az igény
„Szeretném a Wikipédián megjelenő adatokat a Wikipédián szerkeszteni.”

A Wikidata célja egy központi adattár létrehozása a Wikimédia-projekteknek. Sok Wikipédia-közösség már használja a Wikidata adatait, például infoboxokban. Viszont a helyzet és a jelenlegi funkciók feszültséget okoznak a Wikipédia-közösségekben: hiányzik az adatok feletti kontroll, nincs elég információ arról, hogy mikor és hol frissülnek azok, és különbözik a Wikipédiák és a Wikidata adatstrukturálási módja. Az évek során számos megbeszélésen fejezték ki a wikipédisták a Wikidata-adatok Wikipédiáról való szerkesztése, valamint a Wikidata adatainak jelenlegi infoboxstruktúrához való illesztése iránti igényüket.


 * További információkért lásd a Kutatás lapot.

A folyamat
Hogy biztosak lehessünk abban, hogy a szerkesztők igényeire megoldást jelentő eszközt készítünk, agilis módszereket használunk a fejlesztés során. Nem egy fix tervvel indulunk a készítendő eszközről: együtt tervezzük a közösségekkel, az időről időre rendszerezett visszajelzési körök alapján. Nem várjuk meg a „kész” szoftvert az üzembe helyezéssel: lépésről lépésre kapcsoljuk be az egyes funkciókat, kisebb darabokat élesítünk a következő hónapokban, hogy kipróbáljuk őket a szerkesztőkkel egy teszt és hiba módszerrel.


 * További információkért lásd a Bekapcsolódás lapot.

Idővonal
Ez az aktuális tervünk, de ez változhat a fejlesztés állapotától és a közösségek kérésétől függően. A folyamat minden lépésekor kommunikálni fogunk a közösségekkel, és visszajelzést gyűjtünk.
 * Kész:
 * Felhasználói kutatás: időről időre 2015 óta
 * Jelenleg folyamatban:
 * 2019. június–augusztus: beállítás, műszaki alapok kialakítása
 * 2019. szeptember–november: első kör fejlesztése, tesztrendszer közzététele visszajelzések gyűjtésére
 * Később: Tesztelés néhány projektben a közösségekkel együttműködésben
 * Korai alkalmazó közösségek, akik már készítettek hivatkozást az infoboxaikban a Wikidata szerkesztésére (pl. orosz, katalán, baszk Wikipédia)
 * Nagy Wikipédiák, hogy lássuk, hogy a projekt skálázható, és orvosoljuk a potenciálisan különböző igényeiket
 * Még később: minden más projektben